আন্তর্জাতিক বাস্কেটবল সংস্থা
প্রতি চার বছর অন্তর বৈশ্বিক প্রতিযোগিতারূপে পুরুষদের ফিবা বাস্কেটবল বিশ্বকাপ অনুষ্ঠিত হয়। ১৯৫০ থেকে ২০১০ সাল পর্যন্ত এটি ফিবা বিশ্ব চ্যাম্পিয়নশীপ নামে পরিচিত ছিল। ২০১৪ সাল থেকে ফিবা বাস্কেটবল বিশ্বকাপ আনুষ্ঠানিকভাবে যাত্রা শুরু করবে। বিশ্বকাপে অংশগ্রহণের জন্যে বাস্কেটবল ক্রীড়ার উদ্ভাবক জেমস নাইস্মিথকে সম্মান জানিয়ে নাইস্মিথ ট্রফি প্রতিযোগিতায় অংশগ্রহণকারী দলগুলোকে প্রতিদ্বন্দ্বিতা করতে হয়। ফিবা প্রমিলা বিশ্ব চ্যাম্পিয়নশীপও চার বছর অন্তর অনুষ্ঠিত হয় কিন্তু তা পৃথক দেশে।
এএফসি অনূর্ধ্ব-১৬ চ্যাম্পিয়নশিপ
এএফসি অনূর্ধ্ব-১৬ চ্যাম্পিয়নশিপ হল একটি আন্তর্জাতিক ফুটবল প্রতিযোগিতা, যা এশীয় ফুটবল নিয়ন্ত্রণকারী সংস্থা এশিয়ান ফুটবল কনফেডারেশন (এএফসি) কর্তৃক এশীয় অঞ্চলের অনূর্ধ্ব-১৬ যুব জাতীয় দলসমূহের জন্য প্রতি দুই বছর পরপর আয়োজিত হয়। এছাড়া প্রতিযোগিতাটি ফিফা অনূর্ধ্ব-১৭ বিশ্বকাপের এশীয় অঞ্চলের বাছাইপর্ব হিসাবেও পরিচালিত হয়। চুড়ান্ত লড়াই শেষে শীর্ষ চারটি দল ফিফা অনূর্ধ্ব ১৭ বিশ্বকাপের জন্য নির্বাচিত হয়। ১৯৮৫ সালে প্রতিষ্ঠার পর থেকে ২০০৬ সাল পর্যন্ত অনূর্ধ্ব-১৭ হিসাবে অনুষ্ঠিত হত। ২০০৮ চ্যাম্পিয়নশিপ থেকে নাম পরিবর্তন করে অনূর্ধ্ব ১৬ করা হয়।